title: БСП, ДПС и "патриотите" изчакват с окончателните си позиции по бюджета за 2017 г.

maintext:
БСП инициира консултации с политическите сили за бюджета.
Фотограф: Юлия Лазарова
Три от основните формации в парламента - БСП, ДПС и Патриотичният фронт (ПФ), изчакват с окончателните си позиции по бюджета за 2017 г., който влиза за първо четене в пленарна зала в четвъртък. Засега проектът получава одобрение в парламентарните комисии благодарение на гласовете на ГЕРБ и Реформаторския блок (РБ). Депутатите от БСП и ДПС гласуват "против".Засега е ясно, че на първо четене депутатите от АБВ няма да подкрепят проекта, а тези от БДЦ ще гласуват и "за", и "против". Депутатите от Патриотичния фронт, от чиито гласове може да зависи приемането на бюджета, още не са обявили позицията си. От думите на лидера на ВМРО Красимир Каракачанов днес се разбра, че "Обединените патриоти", в които освен фронта влиза и "Атака", продължават да настояват за 300 лева минимална пенсия.След инициирани от нея срещи с други парламентарни сили лидерът на БСП Корнелия Нинова заяви днес, че ще направи изявление утре, след като разговаря и с колегите си от Реформаторския блок. Засега не е ясно дали срещата ще се състои. Председателят на ДПС Мустафа Карадайъ лаконично заяви: "Това бяха първи разговори. Разговорите продължават. Така че всички отговорни партии трябва да търсим вариант".По неофициална информация БСП може да склонят да подкрепят бюджета на първо четене, но ако на второ четене бъдат приети редица допълнителни разходи. И в ДПС имало гласове "против" да се стигне до вариант, в който да остане старият бюджет и всеки месец да се харчи 1/12 от него.По-късно по Би Ти Ви Нинова обяви, че ще подкрепят бюджета само ако бъде въведено прогресивно подоходно облагане за физическите лица, а ДДС за детските стоки бъде намален."Дочувам, че има много искания от различни парламентарни групи и натоварването на бюджета с такива искания означава в един момент да се налага неговата актуализация или да се компроментира. До времето на конституиране на новия парламент трябва да се работи без бюджет, като се ползва 1/12 от предишния бюджет, както са правилата", обясни лидерът на АБВ Георги Първанов след срещата си с БСП.По неофицилана информация на срещите не е обсъждано намаляване на партийната субсидия, която в момента е 11 лева на глас за партия на парламентарните избори. На проведения на 6 ноември национален референдум мнозинството от гласувалите поиска тя да стане 1 лев на глас. След загубата на президентските избори премиерът Бойко Борисов обяви оставката си и поиска да няма държавна субсидия за партиите."Развратът в българската политика дойде още преди държавните субсидии да бъдат въведени", заяви Първанов днес. От АБВ искат размерът на субсидията да бъде намален три пъти, както и половината от депутатите да се избират мажоритарно.


description: "Дневник" следи на живо най-интересното в изборния ден.

title: На живо: Висока активност на изборите и референдума

maintext:
1
2 Фотограф: Юлия Лазарова 1
2 Фотограф: Георги Кожухаров
Избирателите са призовани да се включат и в национално допитване за или против въвеждане на мажоритарен вот и задължително гласуване, както и за намаляване на субсидиите на партиите. В един от най-големите квартали на столицата - "Младост" пък текат частични избори за кмет. Изборният ден ще приключи в 20 ч, когато се очакват и първите прогнозни резултати от трите гласувания.
Бойко Борисов събира министрите от кабинета си на извънредна среща тази вечер в резиденцията, която обитава в "Бояна". Информацията беше потвърдена пред "Дневник" от източници в правителството.
Очаква се, че ще присъства и ръководството на партията и ще бъдат обсъждани резултатите от изборите. Подробности тук.
Забавянето идва от необходимостта избирателите да попълнят две идентични декларации, че няма да гласуват на друго място - една за вота за президент и втора, ако желаят да гласуват в референдума. Вижте повече.
"Обединени патриоти - НФСБ, АТАКА и ВМРО" поиска спиране на изборния процес в Турция "заради десетки сигнали за нарушения при провеждането на изборите".
Коалицията е изпратила жалби до Централната избирателна комисия за нередности в секции в Бурса, Цариград, Текирдаг, Одрин, Люлебургаз и Чорлу. Подробности тук.
Слави Трифонов гласува за президентски избори 2016 и референдума
Фотограф: Георги Кожухаров
Президентът Росен Плевнелиев
Фотограф: Юлия Лазарова
Премиерът Бойко Борисов
Фотограф: Юлия Лазарова
3 500 585 души, и повече от половината от тях - най-малко 1 750 293, отговорят с "да" по всеки от въпросите, взетото решение за промяна ще е задължително. Ако участниците са по-малко, но все пак достигнат 20% от имащите право на глас и над половината отговорят с "Да", въпросите влизат за разглеждане и одобрение от Народното събрание.
9. 01 ч. Почетният лидер на ДПС Ахмед Доган - все още една от най-влиятелните фигури в политическия живот в България, който от години избягва публични появи, и този път не пропусна гласуването. Той се появи рано сутринта в секцията си в столичния квартал "Красно село". Още по темата Почетният лидер на ДПС- все още една от най-влиятелните фигури в политическия живот в България, който от години избягва публични появи, и този път не пропусна гласуването. Той се появи рано сутринта в секцията си в столичния квартал "Красно село". Още по темата тук.
Фотограф: Георги Кожухаров
Право да гласуват на президентските избори имат 6 834 278 души, а на референдума имат 6 832 288 души. За изборите в "Младост" се изисква уседналост от поне 6 месеца, което се покрива от 88 882 души.
В страната са разкрити 12 418 изборни секции, а в чужбина - 325 секции в 71 държави. Най-много секции има във Великобритания - 53.
Гласуване за Референдум за електронно гласуване и Местни избори 2015, урна, бюлетина, бюлетини
Фотограф: Юлия Лазарова
По закон то ще приключи в 20 ч., ако няма други желаещи да пуснат бюлетини пред изборните секции. Изборният ден може да бъде удължен по преценка на Централната избирателна комисия (ЦИК), но най-много до 21 ч.
В 7 ч. тази сутрин започнаха шестите избори за президент на България."Дневник" следи изборния ден в развитие:ПремиерътЦентралната избирателна комисия отчете. Близо една трета от избирателите - 26. 20%, са пуснали бюлетина до 13 ч. днес във вота за президент и вицепрезидент. По същото време на предишните избори през 2011 г. до урните бяха отишли 17.64 на сто от избирателите.Активността на референдума, която в 10 ч. беше 8.68%, е 22, 79 %. Още за активността тук В страницата си във "Фейсбук" неправителствената организация Институт за развитие на публичната среда публикува видео от гласуване в секция в Чорлу, Турция. Записът е направен в 11. 40 ч. днес, уточняват от организацията.от снощи насам масово се сменят членовете на секционните избирателни комисии от различни партии, съобщава БНТ. Според кореспондент на телевизията са сменени близо 500 души. Всички обявили, че искат да напуснат комисиите по свое желание и посочили като мотив "лични причини". В момента всички комисии са окомплектовани и работят нормално, уточнява телевизията.Активността за изборите в Кърджали е значителна, доста по-ниско е участието в референдума. За президент са пуснати вече към 47 хиляди бюлетини, докато за референдума - 21 хиляди.Чакащи по улицата има и в секции вОбрат в класирането сочат новите прогнозни данни за президентските избори и референдума. Може да ги проследите в профилите на "Дневник" във "Фейсбук" съобщава "Нова телевизия", като уточнява, че още сутринта до секциите за гласуване са отишли необичайно много хора.КоалициятаПрокуратурата съобщи, че е образувалана територията на цялата страна във връзка с изборите и референдума. Против политическите права на гражданите са образувани четири досъдебни производства и четири за документи с невярно съдържание, уточняват от пресслужбата на държавното обвинение. Още по темата. В столичния, където днес се гласува и за районен кмет, се чака на. Гласуването тече сравнително по-бавно заради множеството бюлетини, които трябва да се попълнят. В същото време БНТ съобщи, позовавайки се на данни от секционните комисии, че участието във вота е по-висок от обичайното в последните години в района.са се образували в, съобщава БНТ. Държавната телевизия уточнява, че активността там е видимо по-висока, отколкото на предишните избори, и че хората масово гласуват за президент и значително по-слабо за референдума. В Централната избирателна комисия сутринта е постъпил сигнал, че в една от секциите се говори на турски език. Комисията обяви, че веднага е изпратила указания да се използва само български език.за президентските избори и референдума вече са известни. Може да ги проследите в профилите на "Дневник" във "Фейсбук" "Туитър" . Вижте как да бъдете информирани първи. Избирателната активност на изборите в 10 ч. е била, обяви Централната избирателна комисия. Това е с близо 4 на сто по-висока активност към същия час на предишните президентски избори през 2011 г. За активността на референдума вижте тук Читатели на "Дневник" сигнализираха, че в различни секции в София са билиоще преди да бъдат питани дали ще гласуват. "На входа на секцията взимат личните карти, за да може вписването да става докато гласуват предишните хора и да се избегне чакането и дългите опашки. Подходът не е лош, но автоматично вписаха имената и в двата списъка и чак тогава ме питаха дали ще участвам в референдума. когато отказах се наложи да заличават името ми с коректор в списъка. Подозирам, че подобни корекции ще има на мтого места", обясни читател от "Младост"."Тръгнаха да ме регистрират за референдума и да ме карат да се подписвам, а аз казах, че не се подписвам под нещо, което не съм направил. След кратък хаос все пак решиха, че не бива да се регистрира в този списък името ми, макар да съм отишъл до секцията. Така може да се окаже, че в края на деня ще има сериозно разминаване между регистрираните като гласували за референдума и реалния брой бюлетини в урните", коментира пък избирател в "Люлин".От Централната избирателна комисия обясниха, че никой избирател не може да бъде вписван в списък за гласуване преди да е потвърдил участието си в тях. Още по по този сигнал. Президентът Росен Плевнелиев призова за масово участие в изборите и референдума , като в същото време изрази гордост, че се е превърнал в "Стоп" на пътя на популизма като сезира Конституционния съд за част от въпросите за допитването и в резултат сега има гаранция, че останалите в бюлетината въпроси не са в разрез с основния закон.Президентът, който не участва в изборната надпревара, демонстрира видимо добро настроение и пожела на наследника си да надгражда свършеното от него и да е по-успешен.Лидерът на БСП Корнелия Нинова заяви пред журналистите, които я чакаха пред избирателната секция, че е гласувала за държавен глава, който при взимането на решения ще се ръководи само от държавния интерес, ще върне самочувствието на нацията и ще я представя достойно пред света.Премиерът Бойко Борисов използва медийното внимание след като гласува, за да призове "да се избягва популизма, разбира се, да се мисли". Централната избирателна комисия обяви, че. Има подадени 12 сигнала за нарушения, но повечето от тях не са сериозни и са издадени предписания за отстраняването им, заяви говорителят на комисията Цветозар Томов, цитиран от агенция "Фокус". По думите му засега денят върви "безинтересно".Въпросите на референдума са три и избирателите могат да отговорят на колкото пожелаят от тях:Активността на референдума е от решаващо значение за последствията от него: ако в допитването се включат понеЗа да бъдат валидни изборите, в тях трябва да са участвали. Ако някой от кандидатите спечели повече от половината гласове, ще бъде избран още на първия тур. Това обаче изглежда много малко вероятно, съдейки от социологическите проучвания за нагласите за гласуване в последната седмица на кампанията.Гласуването започна.

fasttext_language: bg


description: Кандидатът на ГЕРБ Мария Илиева е събрала 25.18% от гласовете. Независимият кандидат, подкрепен от "Зелените" и лидер на протестите в "Младост", Десислава Иванчева е втора със 17%,

title: Кандидатът на ГЕРБ и лидерът на протестите в столичния район "Младост" отиват на балотаж

maintext:
Изглед към поредния строеж в район "Младост"
Фотограф: Цветелина Белутова
Балотаж ще реши кой ще е следващият кмет на столичния район "Младост". На провелите се вчера избори, които бяха комбинирани с президентските, гласуваха почти половината от жителите на квартала.Резултатите при 100% обработени протоколи сочат, че кандидатът на ГЕРБ Мария Илиева е събрала 25.18% от гласовете. Независимият кандидат, подкрепен от партията на Георги Кадиев "Нормална държава", както и лидер на протестите в "Младост", Десислава Иванчева е втора със 17%, уточни председателят на Общинската избирателна комисия Полина Витанова, цитирана от БТА .Трети в надпреварата е представителят на БСП ген. Стефан Стефанов. Людмила Божилова от Реформаторския блок е четвърта. До избора на нов кмет на район "Младост" се стигна, след като жителите му организираха няколко протеста срещу незаконното застрояване и презастрояването на зелени площи в квартала. Заради скандала кметът Цвета Авджиева подаде оставка.


description: Изложбата "Марс отблизо" предлага на посетителите си виртуална разходка по повърхността на планетата с очила за виртуална реалност и специално видеосъдържание.

title: Изложба показва космически технологии за изследване на червената планета

maintext:
Кадър от телевизионната поредица "Марс"
[All Channels | Advertising]
[All Channels | Advertising]
Български космически храни и разработка за космическа апаратура, малко известни факти за Марс и докъде е стигнало човечеството по пътя към колонизирането на Червената планета - Такива неща предлага пътуващата изложба "Марс отблизо", която може да бъде посетена до 2 декември в "Парадайс център" в София.Интерактивната изложба "Марс отблизо" е част от от глобалния проект на National Geographic, с който се поставя началото на нова кампания, в рамките на която всяка година 20% от печалбата компанията ще се инвестират в научни проекти и образование.Изложбата предлага на посетителите си виртуална разходка по повърхността на планетата с очила за виртуална реалност и специално видеосъдържание.В изложбата е включена и космическата апаратура "Люлин-МО", която измерва параметрите на йонизиращата космическа радиация. Тя е използвана на борда на спътник Trace Gas Orbiter, изведен в Космоса на 14.03.2016 г. Посетителите ще могат да се запознаят и с българското космическо меню, съставено от 27 вида храни. Прахообразни или във вид на таблетки мостри на супи, основни ястия, десерти, българско кисело мляко, както и плодове, оформени във вид на хапки, са сред експонатите, предоставени от Института за космически изследвания и технологии към Българската академия на науките.Изложбата бе открита на 18 ноември и ще остане на етаж +1 в "Парадайс център" до 2 декември.Като част от проекта всеки уикенд от 12 ноември до 18 декември в детски научен център "Музейко" се провежда "Работилница Марс" за деца на възраст между 6 и 12 години. Заниманията са в групи по 15 деца и се провеждат между от 11 до 12:30 в Creativity Studio на 3 етаж в основната сграда на "Музейко". Специален "Марс паспорт" получават всички деца, които са се включили, като някои от тях ще спечелят и награди от "Нешънъл джиографик".Изложбата придружава новата телевизионната поредица на "Нешънъл джиографик". "Марс" се излъчва в неделя и разказва за хипотетичното колонизиране на четвъртата планета през 2033 г. Продукцията съчетава интервюта с учени, документални кадри и футуристично игрално кино. Режисирана е мексиканеца Еверардо Гут, a изпълнителни продуценти са Рон Хауърд и Брайън Грейзър.


title: На пазар за подправки и гледки

maintext:
В арабската част на стария Ерусалим. На заден план - графити върху "Джамията на скалата", от която се твърди, че пророкът на исляма извършил нощното си пътешествие към небето при Аллах и изображение на Каабата в Мека. Надписът над вратата на арабски гласи "Мухаммад е Пратеникът на Аллах", част от мюсюлманската изповед на вярата.
Фотограф: abdelhaqq


description: Публиката ясно каза мнението си след мача с "Верея" - Любослав Пенев. Неговото идване на "Българска армия" обаче изглежда сложно.

title: Кой трябва да е треньорът на ЦСКА

maintext:
Едуард Йорданеску остана три месеца начело на червените и си тръгва, въпреки че според клуба е молен да продължи работата си
[LAP.bg]
Треньорът на ЦСКА Едуард Йорданеску се раздели с клуба след поредната грешна стъпка - 1:1 с "Верея" у дома . Румънецът си тръгва от "Българска армия" след три месеца начело на червените и серия колебливи игри и резултати.От ЦСКА изненадващо обявиха след провала, че ръководството е опитало да задържи Йорданеску, но той категорично е отказал и е настоял договорът да бъде прекратен по взаимно съгласие. До края на годината съставът ще бъде воден от Стамен Белчев, който е начело на втория отбор на ЦСКА.По-големият въпрос е кой ще е треньорът на червените след Нова година. Публиката ясно каза мнението си след мача с "Верея" - Любослав Пенев.Привличането му поне на пръв поглед изглежда трудно. Все още недоизказани - поне публично - са отношенията му с Христо Стоичков, който е съсобственик в ЦСКА.Пенев изненадващо не се появи в юбилейното шоу на Стоичков. Впоследствие бившият нападател на "Барселона" "зачеркна" всички, пропуснали събитието , макар да не ги назова поименно. А Стоичков доведе и лично представи Йорданеску и показа, че думата му се чува на "Българска армия".Традиционно при промени в ЦСКА се появява името на Стойчо Младенов. Той обаче наскоро подписа за две години с новака в казахстанския елит "Кайсар".В сферата на вероятностите е ЦСКА да опита да върне Христо Янев. Треньорът, извел червените до Купата на България с отбора от В група миналия сезон, нямаше доверието, на което се радваше Йорданеску. Под силен натиск Янев подаде оставка след четири кръга в Първа лига Вариантът Янев да бъде върнат ще означава, че ръководството признава грешката си, което свежда шансовете до минимум.Хипотетично е възможно при много добри резултати постоянен треньор да остане Белчев. В противен случай само за половин година начело на ЦСКА ще застане четвърти треньор.В последните години вариантът "Люпко Петрович" винаги излиза пред Гриша Ганчев. Този път това е малко вероятно, защото при раздялата си с "Левски" сръбският специалист заяви, че сините са последният клуб в кариерата му.В цялата картина е важно кога ще бъде определен новият наставник и дали ще има думата по определянето на селекцията. Ако бъде поставен пред свършен факт, то това може да му послужи като "извинителна бележка" за пролетните мачове.


description: "Дневник" се обърна към главния здравен инспектор в България д-р Ангел Кунчев с въпроси за това има ли наистина здравна опасност от лагера в Харманли и какво е предприела държавата в рамките на карантината там.

title: Д-р Ангел Кунчев: Проблемът в лагера в Харманли е, че лекарят е само един и е много натоварен


title: Заради силния вятър Столична община предупреди да се внимава

maintext:
Фотограф: Георги Пауновски
Във връзка с прогнозата за силен вятър и обявения жълт код за София Столичната община предупреждава гражданите да бъдат внимателни. От столичната администрация напомнят на софиянци да обезопасят от незакрепени предмети терасите и прозорците на жилищата си. Съобщението е на пресцентъра на СО, информира БТА.От СО се обръщат и към изпълнителите на строежи да проверят състоянието на строителните обекти, на оградите и строителните скелета и да предприемат действия по обезопасяването им.Собствениците на търговски и рекламно-информационни елементи също да проверят обектите си, препоръчват от Столичната община.Два екипа на аварийно-спасителното звено към Столична община реагират на място при сигнали, се посочва в съобщението.


title: Няма пострадали българи при взрива във военна база в Афганистан

maintext:
архивна снимка
Фотограф: Pool
Няма пострадали български военнослужещи при атаката на военновъздушната база на международната коалиция "Баграм" в източната провинция Парван в Афганистан днес. Това съобщиха от Министерството на отбраната.
Български военни има там за участие в мисията на НАТО в Афганистан "Решителна подкрепа".
Военновъздушната база "Баграм" се намира на разстояние от над 50 км северно от столицата на Афганистан Кабул.


description: ГЕРБ не можели да разчитат на Патриотичния фронт

title: Цветанов: Няма кой да състави кабинет, отиваме на избори

maintext:
Цветан Цветанов
Фотограф: Велко Ангелов
Позицията на ГЕРБ остава непроменена. Към момента нито една парламентарна група не може да състави кабинет и е необходимо да се проведат предсрочни парламентарни избори, които да осигурят на страната стабилност и успешна подготовка за българското председателство на Съвета на Европейския съюз през 2018 г. Това заяви заместник-председателят на ГЕРБ Цветан Цветанов пред БНР.През последните две години направихме максимума на компромиси и "протегнати ръце" за партньорство, каза Цветанов. Той смята, че няма как да се състави нов кабинет в рамките 43-то Народно събрание, защото подкрепата на част от народните представители от Реформаторския блок не е достатъчна за гарантиране на стабилността му.Цветанов обърна внимание и върху различията с другата парламентарна група – Патриотичния фронт, която осигуряваше мнозинство за управляващата коалиция. Цветанов отбеляза, че по време на кампанията за избор на президент е имало популистки изказвания за минимална пенсия в размер на 300 лв. Цветанов добави, че няма политик, който не желае да направи това, защото пенсиите на възрастните хора са недостатъчни. Такава промяна, обаче, според лидера на парламентарната група на ГЕРБ, би означавала и промяна в скалата на останалите пенсии – над този праг и съответно – ръст на бюджетните разходи от над 1.5 млрд. лв. и увеличен дефицит.Цветанов смята, че Бюджет 2017 по всяка вероятност ще бъде приет.Той очаква на Консултативния съвет при президента да се стигне до приемането на общо решение за провеждане на предсрочни избори за Народно събрание в последната седмица на март или в първата на април 2017 г. Участие на министри от ГЕРБ в служебен кабинет няма да има.Решението на ГЕРБ е да се съобрази с позицията на повече от 2.5 млн. българи, които са мнозинство сред гласувалите на последния референдум. ГЕРБ ще участва в дискусии с представители на НПО и експерти в областта на избирателното право и изборните системи.Цветанов каза, че не биха искали промяна, която да отиде в другата крайност, но не не отговори дали ГЕРБ е за въвеждането на напълно мажоритарни избори още преди предсрочните избори.


maintext:
Хьонес се завръща на поста, който заемаше до пролетта на 2014 г.
временно изпълняваше длъжността от пролетта 2014 г., когато Хьонес беше осъден за данъчни нарушения за 28.5 милиона евро.
Хьонес беше единственият кандидат за поста
Излежалият 21 месеца в затвора за укриване на данъци Ули Хьонес беше преизбран за президент на "Байерн" (Мюнхен).Бившият германски национал беше единственият кандидат за поста и получи нов мандат по време на вчерашната годишна среща на баварския клуб.Световният шампион от 1974 г. заменя на президентския пост Карл Хопфнер, който"Обещавам, че няма да ви разочаровам", обяви след преизбирането си Хьонес. Той е получил 6986 гласа от членовете на клуба в допитването на официалния уебсайт при 108 гласа против и 58 въздържали се.Преди гласуването изпълнителният директор на "Байерн" Карл-Хайнц Румениге заяви: "Скъпи, Ули, желая ти красиво, успешно и емоционално завръщане на стария ти пост в клуба.""Ти премина през изключително трудни времена и ние се радваме, че заслужено отново поемаш президентския пост. Нямам търпение да работят с теб отново. Добре дошъл, отново", каза още Румениге.


title: "Клипърс" стигна до седма поредна победа в НБА (видео)

maintext: "Клипърс" продължи победната си серия в НБА. Баскетболистите от Лос Анджелис спечелиха убедително със 127:95 срещу "Бруклин нетс".Това беше седмата поредна победа за тима на Док Ривърс и общо десета в първите 11 мача от редовния сезон. С нея отборът остава еднолично начело в Западната конференция.Най-резултатен за успеха стана Крис Пол, който записа 21 точки. Блейк Грифин добави 20, а Джей Джей Редик завърши с 18.Домакините показаха отлична стрелба от далечно разстояние, като постигнаха успех при 14 от 25-те си опита от зоната за три точки.За "Бруклин" с 18 точки завърши Боян Богданович.


description: След сцените на големите европейски фестивали групите Inc. no world и Elektro Guzzi полагат основните на нова серия парти събития в студио "Орфей" на 25 ноември.

title: Що е техно, изсвирено на живо, показват Elektro Guzzi в София

maintext:
1
2 Electro Guzzi
[Reel Feel] 1
2 Inc. No World
[Reel Feel]
бас, електрическа китара, и барабани
StefaK.
Йохансен е музикален журналист, собственик на лейбъла Macro, заедно с със Стефан Голдман, за който издават
Организаторите от Reel Feel обещават концепцията за събитието да е нетипична за българската сцена, а самият концерт да даде началото на поредица от запомнящи се партита.
Билети за събитето се продават на касите на . Виниловите плочи са му слабост, защото има над 8000.Организаторите от Reel Feel обещават концепцията за събитието да е нетипична за българската сцена, а самият концерт да даде началото на поредица от запомнящи се партита.Билети за събитето се продават на касите на Eventim , а за повече информация можете да намерите на страницата на концерта във "Фейсбук"
Техно музика, изсвирена на музикални инструменти и електронно парти до сутринта. Това предлага четворният концерт на виенското трио Еlektro Guzzi, американското дуо Inc. No world и диджеите Finn Johannsen и StefaK, който ще се състои на 25 ноември в Студио "Орфей", съобщават организаторите от Reel Feel.През 2010 г. братята Андрю и Дейниъл Ейджд решават да правят музика под името Teen Inc., след като са участвали в турнета с различни музиканти. Три години по-късно излиза дебютният им албум No World. През 2014 г. работят заедно с британската певица FKA Twigs по песента FKA x inc.През септември тази година излезе As Light As Light - вторият албум на братя Ейджд, вече Inc. No world. Европейското турне по промотирането му започва именно с концерта на 25 ноември в София.Музиката им смесва лирични вокали и приятен китарен звук. Родени в Лос Анджелис, братята от Inc. No world в момента живеят в Хаваи, което също оказва влияние в албума As Light As Light. Изданието "Пичфорк" определя стила им като "80-тарска арендби музика, която е с единия крак в новото хилядолетие", а братя Ейджд като "режисьори на настроение".След Inc. No world в студио "Орфей" идва ред на музиката, която е звучала от сцените на повечето значими клубове и фестивали за техно музика в Европа. Виенското трио Electro Guzzi свирят - да, свирят - хипнотична техно музика, повлияна от класическия техно звук от Детройт. При тях всеки звук е автентичен - без синтезатори и дръм машини, без дигитални технологии, единствено с традиционнитеElectro Guzzi идват в България, за да представят своя нов албум Clones, с който "впечатляват повече от всякога", както казват организаторите .За доброто настроение на посетителите до сутринта ще се грижат берлинския диджей Finn Johannsen и софийскияElectro Guzzi


title: Мексико победи САЩ като гост в световна квалификация за първи път от 1972 г.

maintext:
Мексиканците се възползваха от възможностите си и спечелиха с 2:1
който се оказа ключов щат за победата му.
В началото привържениците на САЩ скандираха "Дос а серо" (Два на нула). Те се надяваха за пети пореден път отборът им се наложи с 2:0 срещу Мексико у дома в световна квалификация. Накрая запалянковците на гостите празнуваха с възгласи "Дос а уно" (Два на един).
В 20-ата минута Мигел Лаюн даде преднина на гостите. Той получи пред наказателното поле и стреля по земя, а Тим Хауърд не се намеси добре и резултатът беше открит.
В началото на втората част Боби Ууд изравни, като се пребори за топката с двама защитници и отблизо я прати във вратата. В заключителните секунди дойде моментът на опитния Маркес. Бившият защитник на "Барселона" се възползва от центриране на Лаюн от ъглов удар и с глава вкара победния гол.
Мексико постигна паметна победа срещу САЩ като гост в първия кръг от квалификациите за световното първенство в Русия. Рафаел Маркес вкара минута преди края ценния гол за 2:1.Това е първата победа за Мексико като гост на САЩ в световна квалификация от 1972 г. насам.Интересът към мача се увеличи значително, тъй като идва в дните след избора на Доналд Тръмп за президент. Нещо повече - срещата се игра в Охайо,Мексико завърши мача с човек по-малко след червения картон на Карлос Салседо в добавеното време.


description: Днес по време на изборния ден се оказах в Белград. Бях решил така или иначе да гласувам за Тр. Трайков, бюлетина номер 7, както бях обещал на себе си и на колегите във форума, надявайки се на едно добро бъдеще за България.

title: Моето гласуване в Белград

maintext:
1
2
3 Преди да гласувам, реших да погледна къде се намира посолството. Още повече, че беше на път към офиса ми. Чудесно място, на тиха уличка, срещу италианското посолство, близо до площад "Славия". Днес беше чудесен тих и топъл есенен ден. След отпускащи разговори с колеги на кафе с кестенова торта в "Малкия Париж" дойде време и на гласуването
Фотограф: Penetrating
1
2
3 Всъщност се оказа, че се гласува в съседната сграда. Имаше доста хора на стълбите (пушачи), без да има опашки. Служителите в посолството бяха отлично подготвени, имаше декларации за попълване, реших да не гласувам за референдум, така че си попълних декларацията за президент и приключих в рамките на 5 минути всичко. Според мен гласувалите тук ще са между 120-150 души.
Фотограф: Penetrating
1
2
3 Накрая се порадвах на хубавото време и приятните гледки на вечерния Белград. Хапнах си пуйка с млинци и това май ще ми е утешението от разочаровалите ме резултати от изборите и от хората, измамени за пореден път и решили да не дадат гласа си за Трайков. Следващия път повече
Фотограф: Penetrating


description: Велизар Димитров е приел поканата да работи в ЦСКА, защото бил убеден от собствениците, че е нужен и че клуба го очаква светло бъдеще. "Никой не е дошъл да краде. Всичко се прави в името на ЦСКА."

title: ЦСКА търси чужденци на три поста, няма да прави чистка

maintext:
Селекционерът в ЦСКА Велизар Димитров заяви, че са харесани двама български състезатели, които сега няма как да бъдат взети
[LAP.bg]
ЦСКА ще опита да привлече качествени футболисти на три поста през зимата, заяви селекционерът на клуба Велизар Димитров. Той уточни, че няма да има чистка."Ние също сме с ограничен бюджет. Не сме бездънна яма. Мисля, че параметрите при нас са повече от добри. Собствениците имат желание да се привличат качествени футболисти, но не на всяка цена и не на неразумна цена", каза Димитров пред Би Ти Ви.По думите му новите играчи ще са чужденци. В ЦСКА са харесали двама българи, които в момента няма как да бъдат привлечени.Димитров е приел поканата да работи в ЦСКА, защото бил убеден от собствениците, че е нужен и че клуба го очаква светло бъдеще. "Никой не е дошъл да краде. Всичко се прави в името на ЦСКА."ЦСКА гостува на "Славия" днес в 15.00 часа на "Васил Левски" в среща от 14-ия кръг.


description: Лошата комуникация беше най-големият проблем на правителството. Не успяхме да артикулираме реформите. Донякъде и от скромност не наблягахме на това, което е свършено и не си правихме ПР", посочи министърът на икономиката в оставка.

title: Лукарски за изборите: Явно колегите от ГЕРБ не са си свършили работата

maintext:
Фотограф: Юлия Лазарова
"Ясно виждаме, че колегите от ГЕРБ не са си свършили работата", така лидерът на СДС и министър на икономиката в оставка Божидар Лукарски коментира по Би Ти Ви резултатите от президентските избори . Според него грешка е била закъснялата номинация на кандидата на ГЕРБ и изборът на Цачева. Лукарски смята, че и описваните апокалиптични картини, ако Цачева не спечели, също са отблъснали избирателите.Божидар Лукарски се съгласи с мненията, че на изборите е имало наказателен вот. "Лошата комуникация беше най-големият проблем на правителството. Не успяхме да артикулираме реформите., посочи лидерът на СДС.Според него от правителството на Иван Костов насам, никой друг кабинет не е правил толкова много за две години, колкото сегашния. Лукарски обяви, че е горд от свършеното от министрите от Реформаторския блок."Преди Ненчев никой не можеше да си помисли за обновяване на авиация, флот, сухопътни войски. Москов се зае с тежка, но непопулярна реформа. Същото може да се каже за Танев и Кунева в образованието. За моята работа цифрите говорят най- добре", обобщи Лукарски.По неговите думи, след наказателния вот, идва едно ново начало, но в конкретния случай, то ще е добре забравеното старо "от времето на кабинета "Орешарски" с БСП, ДПС и за съжаление колегите от ДСБ".В отговор на въпрос, Божидар Лукарски каза, че не е разговарял с Борисов о т момента на обявяването на оставката снощи до днес , като двамата са си разменили SMS-и. С тях си благодарили за общата работа.Лидерът на СДС обяви, че има идеи за разширяване на Реформаторския блок и съставяне на пътна карта за неговото развитие. Лукарски допълни, че към блока ще има граждански съвет, в който ще може да се включи всеки, които има желание.


description: Както в политиката, така и в природата някои неща се раждат, а други умират.

title: Кръговрат - Dnevnik.bg

maintext:
Дървото на смъртта... "По-слабият трябва винаги да отстъпва на по-силния — това е един жесток закон.""Винету" - Карл Май
Фотограф: Депутат 241


description: Избирателната активност на балотажа на президентските избори на 13 ноември е чувствително по-слаба в сравнение с първия тур.

title: Снимка на деня: Активността на българите - днес и преди седмица

maintext:
1/2 снимки в галерията Избирателната активност на балотажа на президентските избори на 13 ноември на някои места е чувствително по-слаба в сравнение с първия тур. Агенция "Ройтерс" разпространи като илюстрация за това снимки, направени по едно и също време пред една и съща секция в София.
По официални данни на ЦИК към 13 часа обаче в национален план гласуващите са повече с половин пункт сплямо тази от 6 ноември.


title: 200 млн. лв. евросредства ще бъдат инвестирани в селските райони

maintext:
Десислава Танева
Фотограф: Анелия Николова
Европейски средства за над 200 млн. лв. ще бъдат инвестирани в селските райони. Парите ще отидат за подобряване на инфраструктурата и конкурентоспособността на земеделския и неземеделския бизнес. Новината съобщи земеделският министър в оставка Десислав Танева на пресконференция след заседанието на Министерския съвет, предаде БТА.На специална церемония премиерът в оставка Бойко Борисов връчи 19 нови споразумения на местните инициативни групи. Министър-председателят предупреди обществените поръчки да се правят внимателно, тъй като парите, които трябва да се разпределят, са много."Общо 74 общини, в които живеят над 1.5 млн. души, ще си разпределят 205 млн. лв. Тези пари са по споразуменията за цялата година. Всички жители на тези общини ще усетят европейското финансиране", каза Танева.Тя добави, че програмата е договорена вече над 60% в частта ѝ по финансирането от Европейския земеделски фонд за развитие на селските райони.


title: Будва - фотогалерия - Dnevnik.bg

maintext:
1/6 снимки в галерията Будва е град на Адриатическо море, един от двата най-известни курорти на Черна гора с летни температури през есента. Българското му име е Будин и е бил в пределите на Първото българско царство по времето на Самуил Велики.
Фотограф: Тsonkooo


description: Четири от тях са за престъпления против политическите права на гражданите, а другите - за документи с невярно съдържание.

title: Прокуратурата е започнала осем разследвания за нарушения в изборния процес

maintext:
Фотограф: Анелия Николова
Прокуратурата е образувала осем досъдебни производства по време на провеждането на избори за президент и референдум днес, съобщи пресцентърът й.Разследванията са на територията на цялата страна.Четири от тях са за престъпления против политическите права на гражданите, а другите четири са за документи с невярно съдържание.Заради постъпили сигнали с твърдения за извършени престъпления против политическите права на граждани за цялата страна са образувани и 55 предварителни проверки, от които 34 са приключили с прокурорски постановления за отказ да се образува досъдебно производство. По останалите 21 преписки предварителните проверки продължават.Данните са обработени към 11 часа.


description: Социологическите агенции не предвиждаха забележителния успех на бизнесмена; всъщност те не предвиждаха дори надпреварата да бъде жестоко оспорвана.

title: Доналд Тръмп е 45-ият президент на САЩ


description: Председателят на ЕК посъветва Ердоган да извърши реформите за да паднат визите

title: Юнкер: Европа трябва да се въздържа да поучава Турция за мигрантите

maintext:
Фотограф: Francois Lenoir
Европа трябва да се въздържа да поучава Турция по въпроса за мигрантите, заяви председателят на Европейската комисия Жан-Клод Юнкер.Пред "Евронюз" Юнкер напомни, че Турция е отворила вратите си за над три милиона бежанци и заедно с Йордания и Ливан е направила повече от това, което е сторил Европейският съюз. "Турция е много важен съюзник и това не е само заради кризата с бежанците. Разбира се, налице е очевидният факт, че Турция е приютила над три милиона бежанци, което Европа не можа да направи. Ето защо искам Европа да се въздържа да поучава Турция в това отношение. Турция заедно с другите съседни страни Йордания и Ливан, е направила повече от Европа. Така че, когато говори по въпроса, човек трябва да бъде сдържан", заяви Юнкер.За преговорите на Анкара за присъединяване към ЕС , Юнкер каза, че "истинският въпрос, който трябва да бъде зададен, е: Иска ли Турция да се съобрази с всички критерии, необходими, за да стане членка на ЕС?". Не мисля, че Турция си задава този въпрос. И понеже този въпрос не се задава, няма и отговор на него, каза още председателят на ЕК. Ройтерс цитира руго интервю на Юнкер за белгийския в. "Либр Белжик", в което казва, че Турция трябва да обърне внимание на предупрежденията на ЕС относно преговорите за членство и да извърши реформите, изисквани от блока. По думите на Юнкер вотът в ЕП за замразяване на преговорите с Анкара не бива да бъде подценяван, защото макар и да не е обвързващ, "той ще предизвика въздействие в столиците" на страните от ЕС, които решават за членството.Президентът на Турция Реджеп Таип Ердоган остро критикува вчера гласуването в Европейския парламент в четвъртък на резолюция, препоръчваща временно замразяване на преговорите за присъединяване с Анкара.Пред "Либр Белжик" Юнкер отхвърли заплахите на Ердоган за прекратяване на споразумението за възпиране на миграционния поток към Европа. Той насърчи Ердоган да извърши необходимите реформи, като започне с цялостна промяна на антитерористичното законодателство, ако желае турските граждани да получат право на безвизови пътувания в ЕС.


description: Приходите от туризма през 2016 г. са рекордно високи - над 5.5 млрд. лв. до октомври или с 14.7% повече от същия период на 2015 г. Това съобщи министърът на туризма в оставка Николина Ангелкова на откриването на Конгреса на световните цивилизации и модерния туризъм, който се провежда в София.

title: Приходите от туризма нарастват с 14.7% през 2016 г.

maintext:
Николина Ангелкова
Фотограф: Надежда Чипева
Конгреса на световните цивилизации и модерния туризъм, който се провежда в София.
В него участват делегации от 40 държави.
Той посочи, че седем процента от световната търговия и 30 на сто от световните услуги се дължат на туризма.
Приходите от туризма през 2016 г. са рекордно високи - над 5.5 млрд. лв. до октомври, или с 14.7% повече от същия период на 2015 г. Това съобщи министърът на туризма в оставка Николина Ангелкова на откриването наТя повтори прогнозата си , че общо за годината броят на чуждите туристи ще надхвърли 8 млн. души и за пръв път ще е повече от населението на страната, съобщи БТА."Ние сме в "топ три" по богатство на артефакти в Европа, защото имаме над 40 хиляди открити артефакти на наша територия. Има с какво да впечатляваме нашите гости и туристи", каза Ангелкова пред участниците във форума, който обсъжда пресечните точки между културата, историята и туризма.Днес сме тук, за да заявим, че най-сериозните дефицити са свързани с толерантността и разбирателството, а туризмът и пътуванията помагат светът да стане по-добро място, заяви генералният секретар на Световната организация по туризъм към ООН Талеб Рифай. Каквото и да работим, нашето съпътстващо задължение е да направим света по-добро място, допълни той.


title: Уейн Рууни: Медиите искат да ме изгонят от националния отбор

maintext:
Нападателят бе остро разкритикуван за поведението си по време на лагера на англичаните
Уейн Рууни определи реакцията на британските медии за неговите среднощни изяви по време на лагера на националния отбор на Англия като "позорна и срамна".По-рано през седмицата нападателят на "Манчестър юнайтед" беше критикуван остро от местните журналисти, след като в общественото пространство се появиха негови снимки в очевидно нетрезво състояние."Медиите се опитват да ме изгонят от отбора и аз няма да гледам безучастно. Обичам да играя за родината си и се гордея с постиженията си до момента, но съвсем не съм приключил с националния отбор. Случващото се е позор и липса на уважение", каза Рууни след последния мач на "Юнайтед".


description: Подкрепеният от БСП кандидат за президент ген. Румен Радев води с 26.45% на първия тур, срещу 21.38% гласували за кандидата на ГЕРБ Цецка Цачева, показват данните при обработени 10.48% от протоколите на секционните комисии.

title: ЦИК при 10% обработени протоколи: Радев води с 5% пред Цачева

maintext: Подкрепеният от БСП кандидат за президент ген. Румен Радев води с 26.45% на първия тур, показват данни на Централната избирателна комисия при обработени 10.48% от протоколите на секционните комисии. Според тези първоначални данни кандидатът на ГЕРБ Цецка Цачева изостава с над 5%, като за нея са гласували 21.38%.За Красимир Каракачанов ("Обединени патриоти") са гласували 15.91 на сто. Четвърти е Веселин Марешки (инициативен комитет) с 10.13% от гласовете и кандидатът на Реформаторския блок Трайчо Трайков с 6.14 %.За подкрепения от ДПС Пламен Орешарски са гласували 5.55 %, за Ивайло Калфин (АБВ) – 3.46%, а кандидатът на коалиция "Движение 21" - НДСВ" Татяна Дончева е подкрепена от 2.05%. Отчетена е и подкрепа от 0.73% за Жорж Ганчев.Вариантът "Не подкрепям никого" са избрали 5.86% от избирателите.В гласуването за националния референдум при 10.48% от обработените протоколи на въпроса за мажоритарния избор на народни представители в два тура с абсолютно мнозинство с "да" са отговорили 74.87%, или 204 544 души. "Не" са отговорили 16.15%.На въпроса за въвеждането на задължително гласуване на изборите и референдумите "да" са отговорили 64.71%, "не" - 26.76%, а без еднозначен отговор са 8.53 на сто.На въпроса за намаляване на субсидията за партиите на 1 лева за всеки глас утвърдително са отговорили 76.1% срещу 14.98%, отговорили с "не".


description: Общо 92% от гласувалите за Пламен Орешарски на първия тур са пуснали днес бюлетина за Румен Радев

title: Радев печели гласовете на ДПС и националистите, сочат данните на "Алфа Рисърч"

maintext:
Фотограф: Надежда Чипева
Подкрепеният от БСП Румен Радев почти удвоява резултата си на втория тур благодарение на гласовете на ДПС и националистическите формации. Това сочат данните от анкетите на социологическата агенция "Алфа Рисърч" на изхода на избирателните секции (exit poll).Според данните, огласени по БНТ от управляващия партньор в агенцията Боряна Димитрова, 92% от гласувалите за Пламен Орешарски на първия тур са пуснали днес бюлетина за Румен Радев. Преди седмица Орешарски се яви като независим кандидат, но подкрепен официално от ДПС.60 сто от избирателите на Красимир Каракачанов от коалицията "Обединени патриоти" (ВМРО, НФСБ, "Атака") миналата седмица днес са дали гласа си на Радев.Претендентът на ГЕРБ Цецка Цачева е спечелила 36 на сто от привържениците на Каракачанов и едва 6 на сто от тези на Орешарски.Изненадващо 35 на сто от избирателите на издигнатия от Реформаторския блок Трайчо Трайков са подкрепили днес Румен Радев. За Цачева са били 54 %, а 11 на сто са гласували с "Не подкрепям никого".Най-много от негласувалите на 6 ноември - 49%, днес са били за Радев, за Цачева - 32%, а 19% са зачеркнали "Не подкрепям никого".Очаквано 99 на сто от подкрепилите Румен Радев на първи тур, днес отново са го подкрепили. При Цецка Цачева резултатът сочи, че 98 % от избирателите й са били отново за нея, но 2 на сто са гласували за опонента й.


description: Военните ще могат да използват служебното си оръжие при непосредствена заплаха с оръжие срещу тях или друг военнослужещ и при въоръжено нападение върху охраняван обект или субект.

title: Армията ще може да използва оръжие и в мирно време

maintext:
Фотограф: Георги Кожухаров
Въоръжените сили в мирно време ще изпълняват задачи и по наблюдение и ранно предупреждение за рискове и заплахи за националната и колективна сигурност и отбрана и ще поддържат и развиват способности за киберотбрана. Това е промяната с която законово се регулира патрулирането по границата. В мирно време те ще могат да използват служебното си оръжие като крайна мярка при въоръжено нападение или при непосредствена заплаха с оръжие срещу тях или друг военнослужещ и при въоръжено нападение върху охраняван обект или субект. Това е записано в измененията на Закона за отбраната, който бе приет на второ четене от парламента днес.Очаква се промените да доведат до подмладяване на армията, тъй като възрастта за прием на войниците се намалява от 32 на 28 години от януари. Срокът на договора за военна служба на войниците ще може да бъде удължаван не повече от три пъти, като общата продължителност на удължаването не може да надвишава 15 години. Пределната възраст за военна служба на войниците се намалява - от 50 на 46 години.В същото време се увеличава възраста до която могат да служат сержантите и младшите офицери от 52 на 55 години, а на майорите – от 54 на 55 г. Подкрепно бе предложението на депутата от ГЕРБ Христо Гаджев тези, които са съкратени или са науснали военна служба, но не са придобили право на пенсия, да могат да се върнат в армията.Бригада "Специални сили" ще излезе от структурата на Сухопътните войски и ще бъде непосредствено подчинена на началника на отбраната.Вицеадмирал от запаса Пламен Манушев, който беше кандидат за вицепрезидент с Цецка Цачев успя да наложи първото висше военно звание във ВМС да стане "флотилен адмирал" вместо "комодор". Според него "комодор" не се е наложило за 8 години. Бившият министър на отбраната и морски офицери Ангел Найденов настояваше да остане званието "комодор", което било по-близко до южноевропейската традиция. Другият мотив е свързан с проведената вече структурна промяна във ВВС и сформирането на Флотилия бойни и спомагателни кораби. И двете звания се срещат в страните членки на НАТО.


description: Чехия празнува и общо 10-ата си титла от тенис турнира и трета поредна

title: Чехия взе "Фед къп" за пети път в последните шест години

maintext:
Тенисистките на Чехия се поздравяват за успеха
Тенисистките на Чехия спечелиха за трети пореден път отборният турнир "Фед къп", след като се наложиха над Франция с 3:2 победи във финала.
В решителния пети мач Каролина Плишкова и Барбара Стрицова се наложиха над Каролин Гарсия и Кристина Младенович със 7:5, 7:5.
Чехия празнува и общо 10-ата си титла и пета в последните шест години. Другите пет са от ерата на Чехословакия.
САЩ са най-успешната нация в историята на турнира със 17 трофея, седем от които са в периода 1976-1982 г.
Плишкова спечели първата победа за чехкините в събота, когато се наложи над с 6:3, 4:6, 16714, а Каролин Гарсия победи Петра Квитова, номер 11 в ранглистата на WTA, с 7:6 (6), 6:3. Гарсия взе и втория успех във втория си сингъл, когато се наложи над Плишкова с 6:3, 3:6, 6:3.
A 3rd straight title and a 5th title in 6 years, what an incredible #FedCup team the Czech Republic are! Congratulations! pic.twitter.com/FtIX4TV28K
— Fed Cup (@FedCup) November 13, 2016
Стрицова пък спечели на Ализе Корне, която влезе да играе на мястото на Младенович по решение на капитана на петлите. Стрицова се наложи с 6:2, 7:6 (4). Корне пропусна шанса да обърне мача и да се надява на победа, след като поведе с 4:1 във втория сет, но не издържа психически и физически.
В мача на двойки, който реши титлата, чехкините направиха пробив в сервиса на Франция в 11-ия гейм на първия сет, когато Младенович прати топката в мрежата след ретур на Плишкова.
Почти по същия начин се разви играта и във втория сет, когато за 3:2 отново Младенович прати топката в мрежата. Иначе чешкият тим се измъкна в началото на втората част на тази среща през иглени уши - те спасиха четири брейк пойнта в първите си два сервис гейма.
Домакините изравниха за 4:4, но отново допуснаха пробив в 11-ия гейм и чехкините в крайна сметка триумфираха със 7:5, 7:5 благодарение дроп воле на Плишкова.
Така чехкините обърнаха развоя на мача от 1:2 до 3:2.


description: Шефът на френския отбор засега държи на вече обявените пилоти за следващия сезон във WRC

title: В "Ситроен" са готови да говорят с шампиона Ожие

maintext:
Себастиен Ожие (вдясно) вероятно няма да остане дълго без работа
Ръководителят на отбора на "Ситроен" в Световния рали шампионат Ив Матон е заинтересован от преговори с безработния вече Себастиен Ожие за следващия сезон, въпреки че засега смята да задържи настоящите пилоти.Четирикратния световен шампион Ожие излезе на пазара, след като по-рано тази седмица "Фолксваген" обяви напускането на WRC . Освен него свободни са Яри-Мати Латвала и Андреас Микелсен.Спекулациите веднага свързаха Ожие с връщането в "Ситроен", въпреки че френският производител има договори с Крис Мийк, Крейг Брийн и Стефан Льофебвър."Имаме си пилоти за следващия сезон. Всичко, което ще кажа, че ако Себастиен Ожие ми се обади, ще му вдигна и ще разговарям с него. Но не става въпрос за промяна на списъка ни с пилоти за следващия сезон. Решихме да следваме тази философия (на развитие на млади пилоти)", каза той."Но, когато имаш четирикратен световен шампион, това може да е интересно. Не съм говорил със Себастиен. Той трябва да реши какво иска да прави. Той трябва да реши за бъдещето си, но искам да е ясно, че няма идея за смяна на пилотите, на които сме заложили", добави той.Попитан какво ще направи, ако получи обаждане от някой от другите двама безработни пилоти, Матон каза: "Не бих казал, че няма да вдигна телефона на Яри-Мати Латвала или Андреас Микелсен. Разбира се, че ще го направя. Аз съм възпитан човек.""Но при тях случаят е различен - те не са французи и нямат световна титла", добави той.


title: Трайков все още не подкрепя Цачева, но е против Радев да е президент

maintext:
Фотограф: Цветелина Белутова
Кандидатът на Реформаторския блок за президент Трайчо Трайков все още не е склонен да подкрепи Цецка Цачева на балотажа в неделя, но в същото време се обяви против това кандидата на БСП Румен Радев и Илияна Йотова да заемат позиции в президентската институция.Това се разбра от интервю на Трайков пред БиТиВи след като по-рано стана известни, че Реформаторите, с изключение на ДСБ и на Трайков, засега, подкрепят Цачева за балотажа, а самата тя обяви , че ще търси среща с Трайков.Той уточни, че хората, които са гласували за него, не биха го послушали, ако ги съветва да подкрепят определена личност на балотажа. "Това не са хора, които ще слушат каквото и да било, но ще слушат какво казва г-жа Цачева. Сигурен съм, че много от тях ненавиждат идеята Радев и Йотова да влязат в президенството, особено г-жа Йотова, която си я знаем каква е", посочи Трайков.Все пак той определи като новина на деня заявката на Цачева от днес да се възползва в случай на успех от правомощията и да поиска промяна в Конституцията с цел да се постигне по-решителна съдебна реформа. Трайков обаче не харесва това, че тя поставя условие да се възползва от тези правомощия, едва когато в НС имат достатъчно мнозинство, което да подкрепи съответните промени в Конституцията, сред които е и орязване правомощията на прокуратурата."Мисля, че ако тя каже, че ще се възползва от правомощието си независимо от моментната разстановка в парламента, десните хора ще започнат да я слушат", анализира Трайков.Трайков призова до неделя кандидатът на ГЕРБ да бъде максимално "изтискан", за да се ангажира с повече стъпки, които би направил, ако спечели изборите.На въпрос дали би участвал в нов политически проект на лидера на ДСБ Радан Кънев, Трайков отново посочи, че силната му страна не е партийното строителство и че не знае нищо за този проект.


title: Варна ще публикува обяви във вестници и интернет за 500 хил. лв.

maintext:
Фотограф: Юлия Лазарова
Днес изтича срокът за подаване на оферти в търговете за възлагане на две обществени поръчки на Община Варна – за публикации на обяви, съобщения и други текстове, свързани с дейността на община Варна и второстепенните разпоредители с бюджети. Първата поръчка е за публикации в интернет издания, а втората – за печатни с регионално и национално покритие.Прогнозната стойност на първия търг е 100 хил. лв., а на втория - 400 хил. лв., а договорите на спечелилия поръчките с медиите ще бъдат със срок до 24 месеца.Т.нар. "основен списък на медиите", определен от възложителя включва девет информационни сайта – focus-news.net, moreto.net, varnautre.bg, dariknews.bg, petel.bg, chernomore.bg, kmeta.bg, dnevnik.bg и varna24.bg.В списъка с печатни медии, в които община Варна иска да публикува "обяви, съобщения и други текстове" са вестниците "Труд", "24 часа", "Монитор", "Телеграф", "Стандарт" и "Сега", сп. "Bulgaria On Air" както и изданията на "Икономедиа" - "Капитал" и "Капитал Daily".Сред "задължителните" регионални издания са посочени в. "Черно море" и в. "Народно дело" (който междувременно спря хартиеното си издание).Според условията на процедурата възложителят си запазва правото в рамките на срока на действие на договора и на определения финансов ресурс да заявява публикации и в други печатни издания, различни от включените в т.нар. "задължителен списък" и допълнителните, които евентуално ще предложи изпълнителя на обществената поръчка.За разлика от предишни години този път община Варна не е включила в обявленията за медийни публикации администрирането на групи в социалните мрежи.


title: Поглед отвътре в бежанския център в Харманли (видео)

maintext:
Фотограф: Георги Кожухаров
Репортер на "Дневник" успя да влезе в регистрационно-приемателния център в Харманли малко след 8.20 ч. сутринта в понеделник - три дни след избухналия бунт там заради затварянето на центъра. Причината за наложената забрана на хората да излизат е съмнения, че там има заразни болести.След инцидента, който приключи с много арестувани и неизвестен брой ранени, МВР изпрати допълнително полиция, както и военни да охраняват мигрантите. Оттам бяха изведени почти всички хора от афганистански произход, които са сочени като организатори на бунта. Вътре не се допускат външни хора - освен лекари и служители на реда, а от неделя започна и усиленото дострояване на триметрова ограда около центъра, което трябва да приключи до четвъртък."Дневник" беше разведен в лагера от иракчанин, който показа лошите условия, при които хората там живеят. На английски той се опитва да обясни, че храната е лоша и мръсна, виждат се стаите и общите помещения, които са пълни с боклуци. В стаите беше отоплено.Гидът на "Дневник" разказва, че нямат проблем с полицията и тревоги създават единствено афганистанците.По-късно очаквайте още видеоматериал от престоя на "Дневник" в центъра.


description: Ако "наказването" на "самозабравилия се Бойко" се извърши у нас от ситуационната коалиция на ксенофобските страхове, тревожно разрасналия се корпоративен и политико-аналфабетски вот и етническо-малцинствените политически роби на Доган, това "наказване" би трябвало много по-силно да ни тревожи, отколкото да ни радва.

title: Късогледство от политическата "ложа"

maintext:
Румен Радев получи решението на Централната избирателна комисия, че е избран за президент
Фотограф: Надежда Чипева
Текстът е от портала "Култура" . Вътрешните заглавия са на "Дневник".
Знам, че това, което ще напиша по-долу няма да се хареса особено на част от моите "политически" и интелектуални приятели, но ще го кажа, защото ме измъчва през последните седмици (а освен това ме и учудва, и ме дразни).Има една много типична за интелигента девиация в отношението му към политическото, която аз – доколкото тъй или иначе принадлежа към тази социална група – добре познавам и имам сетивото да усещам, когато я видя да се проявява. Става дума за склонността на интелигента да съзерцава политическото така, сякаш то по дефиниция се намира извън него, извършва се някъде там, на "сцената" на "страстите", разигравайки се изключително между "политиците" и "хората", а интелигентът го съзерцава от някаква сепарирана "ложа", като участието му в това политическо е сведено до ролята на театралния критик, когото "спектакълът" не засяга истински. Ето защо последиците от случващото се "на сцената" са последици само за "героите" там, но не и за "ложата" на интелигента.Политиката обаче (колкото и да се е приближила в днешно време до спектакъла) засягаи интелигентът обикновено осъзнава това (в което е и девиацията) твърде късно, когато от "сцената" започнат да "рецензират" собствените му "рецензии" и да се разпореждат за уж запазеното му място в "ложата".За тази интелигентска девиация си мисля през тези дни, когато чета и гледам (във вестниците, по телевизионните канали, но най-вече във "Фейсбук") как интелигенти (но и полуинтелигенти и приличащи на интелигенти фейсбук-активисти)Спектакълът на политическата сцена предизвиква в "ложата" било отмъстителна развеселеност (най-вече по отношение на изборите у нас), било склонността да се произнасят радикални фрази (по отношение на изборите в САЩ).У нас, казват ни, "хората" дадоха "урок на самозабравилия се ГЕРБ" (и Бойко Борисов), щракнаха му капана, който той сам си заложи, показаха, че не можеш "безнаказано да се големееш пред избирателите" и т. н. В САЩ пък "обикновените американци" зашлевиха "звучен шамар на глобалните либерални елити", демонстрираха, че "традиционните ценности" не могат да бъдат релативизирани безкрайно, че идеологията на "глобален еднополюсен свят" не се приема повече от народите и т. н. и т. н.И едно и друготов себе си истина. И все пак, не мога да разбера особената радост и по повод на едното и по повод на другото. По отношение на нашата ситуация не мога да разбера убедеността, че случилото се с Бойко Борисов засяга, а пък случилото се с "либерализма" в САЩ засяга само либералните "" в САЩ.Нездравата веселѝя, че "хората накарали самозабравилия се Бойко да подаде оставка, която той самозабравено обещал", като избрали Радев, ме учудва. Учудва ме, защото – длъжен съм да обърна внимание – "ролята" на Радев на политическата ни "сцена" нито се състоеше просто в това да въплъти "Немезидата" над Борисов, нитос подаването на оставката на Борисов.Трябва да си спомнят (вече), че подир "добрия урок, даден на Борисов чрез Радев",Той ще остане на нея – при това гарантирано поне за пет години, което е далеч по-интригуващо и – защо не –. Е, казват най-"десните" от "ложата" – ще изтърпим Радев, както изтърпяхме Първанов за цели десет години. Само че кой ви е казал, приятели, че Радев (след като "свали Бойко") чисто и просто ще сина сцената и интелигентската ни чувствителност чисто и просто ще го "търпи", като не най-благообразното лице в политическото ни пространство? Не мислите ли, че генерал Радев може въобще да не смятада изпитва нашето търпение? Може да смята и. И даже сигурно смята да действа.Той не е направен президент само за да ни достави радостта да получим "оставката на Борисов". А и радостта ни от "оставката на Борисов" ще отмине утре-вдругиден, а Радев няма да (ни) отмине. Пак припомням – за минимум пет години. Но той "дал добър урок на самозабравилия се Борисов"! Добре – това касае "самозабравилия се Борисов". Нас обаче касаена Радев. И, повтарям, касае може би не само здравината на търпението ни.А за възкачилия се Радев не си ли заслужава също да се помисли? Ролята на Радев на "сцената" нито е замислена, нито се състои просто в това да извлече "политическия труп" на дразнещата интелигентската "ложа" персона. Именно след този акт (ислед този акт) започва вече неговата роля. А знаем ли каква е тя? Знаем ли колко ще бъде дълга, какви "реплики" са й предвидени? И не е ли това далеч по-важен за "рецензентите" от "ложата" въпрос, отколкото полузлорадия-полуестетски възторг от "извличането на политическия труп"?Сетне, казват: на тези избори "хората" – да, движени от не дотам просветени страсти, от смътна раздразненост и от смътно чувство на неудовлетвореност (както се полага въобще на "хората") наказаха "модела Борисов". Чудесно! Това може би изпълва с удовлетворение "ложата", която "моделът Борисов" няма как да не е дразнел естетико-политически . Но нима не виждат нещо, което ми се струва далеч по-важно (и тревожно)."Хората" наказаха "модела Борисов", като гласуваха за Красимир Каракачанов (13%), за В. Марешки (9-10%), за Орешарски (6%). Дали следователно деянието им на "сцената" трябва да се тълкува действително като "наказване на модела Борисов"? Или малко по-другояче? Аз например бих "прочел" третото място на Каракачанов (човек без лична харизма, без запомняща се политическа кариера, сътрудник на ДС) катокато вот на узрялата вече склонност къму нас; като вот за паникьорски изолационизъм и който е толкова силен, че който и да го олицетвори в този момент (дори сивият Каракачанов), той. А това лично на мен ми се струва доста по-страшно от "модела Борисов" и "наказването" на този последния чрез "Немезидата" на раждащия се фашизъм въобще не може да ме зарадва.По-нататък:(или олигархичен вот). Да гласуваш за Марешки като за президент, защото продавал лекарствата по-евтино (сякаш си призован да гласуваш за главен аптекар на републиката); защото продавал бензина по-евтино (сякаш си призован да гласуваш за генерален бензинджия на държавата) е, повтарям, симптом за политическо малоумие. А десетте процента малоумие ми се струват нещо доста по-лошо от "модела Борисов". Ако "наказването" на "самозабравилия се Борисов" се извършва от фашизоиди и политически малоумни люде, това, струва ми се, би трябвало да ни изпълва с повече тревога за последствията отколкото "модела Борисов".Ще бъда честен: ако този последният засяга "ложата" главно политико-, то фашизоидите и купените от олигарха ("13% + 10%" –от избирателите!) би трябвало да я засягат. Разбира се, най-странни за мен в случая са най-десните от обитателите на "ложата", които се радват на удара върху "модела Борисов", сякаш са го нанесли самите те. Не "Динковците" и "майсторите на свински опашки" по границата, и не малоумните избиратели на "аптекаря" от Варна, а "Трайчо" (взел 7% – и значи "отвян" в още по-голяма степен от "Бойко").Накрай:което реши да провери на тези избори, дали електоратът му, макар и понамалял след раждането на ДОСТ, продължава да му е сляпо покорен и би гласувал за който и да му се посочи. И ни демонстрира с направо предизвикателна арогантност: да, дори за Орешарски, срещу който половината страна се бори в продължение на цяла година, и който бе позорно свален именно от ДПС, хората ни са готови да гласуват, щомсме им казали! В това има, повтарям, нещо дори издевателско. В България има един ключов електорат от политически роби – това ни се демонстрира тук! Но това не е ли по-тревожно? Не е ли далеч по-лошо от "модела Борисов"?Пак казвам: ако "наказването" на "самозабравилия се Бойко" се извърши у нас от ситуационната коалиция на ксенофобските страхове, тревожно разрасналия се корпоративен и политико-аналфабетски вот и етническо-малцинствените политически роби на Доган, това "наказване" изглеждаи би трябвало много по-силно да ни тревожи, отколкото да ни радва, че "Бойко бил наказан". Най-малкото първото има (макар не тъй видими) доста по-далеч отиващи и доста по-застрашителни последици. Точно то, ще кажа, може да излезе от "сцената" и в един момент да се нахвърли върху "ложата" на "рецензентите" на спектакъла.Накрая, още нещо, което ме смути чисто човешки.Как объркала приоритетността на "националната сигурност" и "индивидуалните права", как ("престорено") се разплакала на заключителния дебат, колко била "смешна", каква "майка" била и т. н. и т. н. Може и да го е заслужавала (особено от толкова претенциозна публика в "ложата"). Но откъде тази особена жестокост към една жена и откъде тази странна нечувствителност към онези, които също би трябвало да са "отрицателни герои" – към фелдфебелския тон и излъчване на Радев, към фашизоидните "изцепки" на Каракачанов? Само смешното ли е опасно? Когато при една слаба игра на почти целия актьорски състав рецензентите се фиксират само върху един от актьорите, който не играе добре, това издаваотношение. И говори за наличие на страст (никога не свидетелстваща за интелигентност) у онези, които би трябвало да са движени единствено от "естетически критерии".


description: Според първите реакции той много прилича на американския F-22 и с него се прави заявка за растяща оръжейна мощ.

title: Китай показа за пръв път собствен "стелт" (видео)

maintext:
Китай демонстрира през седмицата за пръв път пред публика J-20 - собствена разработка на "невидим" за противниковите радарни системи боен самолет.
Любителски кадри на проекта, анонсиран през 2010г., са се появявали и преди, но авиационното изложение в южната провинция Гуандун бе използвано да демонстрация в полет и възможност самолетът да бъде огледан отблизо.
Според първите реакции той много прилича на американския F-22 и с него се прави заявка за растяща оръжейна мощ във време на напрежение в отношенията със САЩ, Япония и регионални сили.
В същото време има предупреждения да не се прибързва със суперлативи, защото от двойката J-20, преминала над зрителите, не излетя и не кацна пред тях, а и бързо остана един самолет, извършил няколко стандартни маневри. "Засега единственото сигурно е, че той е много шумен", коментира Грег Уолдън от консултантската компания FlightGlobal.
"Този самолет няма да промени провилата на играта, но дава на Китай мног опо-добра оперативна способност за нанасяне на удари", коментира през "Файненшъл таймс Бен Мурс от IHS Janes. Според нег оедва ли в следващите 5 години на въоръжение ще се появят доста самолети от J-20.
Иън Уилямс от вашингтонския Център за стратегически и международни изследвания, е по-скептично настроен. Според него структурата на новия самолет много напомня на съветски дизайнерски идеи от 80-те години като многоцелевия проект МиГ 1.42 за изтебител от Пето поколение. "Без да сме видели електрониката му, трудно е да кажем от коя епоха са способностите му", допълва той.


description: Далеч по-бързо отколкото в избирателните секции днес вървеше рботата вървеше работата на бензиностанциите от веригата, собственост на бизнесмена Веселин Марешки, който е сред участниците в кандидат-президентската надпревара.

title: Варна - голямата изборна "бензиностанция"

maintext:
Освен пред изборните секции, опашки във Варна днес имаше и на бензиностанциите, собственост на един от кандидатите за президент.
Фотограф: Дневник
Днес във Варна е скучно – ден като ден, само по-топло от обичайното през ноември. За това и в трите ромски гета – Максуда, в западния кв. "Владиславово" и това в "Аспарухово", избори сякаш няма. Жените са изпрали дълго и шарено пране, мъжете бъркат цимент и пясък за нещо си, децата се щурат и пищят...Преди пет години нещата изглеждаха различно – "организацията на урните", както тогава беше се изразил почетният председател на ДПС Ахмед Доган, течеше "на живо" - "брокерите" пушеха нервно и гледаха лошо още на входовете на гетата, други – на "главната", ловяха погледа на всеки непознат и едва забележимо въртяха пръсти с въпроса: "Ко праим?" Пред секциите за гласуване се виеха дълги опашки, но имаше ред – всеки пуснал бюлетината си, минаваше през специално оборудван "дарителски пункт", а от там излизаше с няколко "стандартизирани" пакета - хлебчета, скара, безалкохолни напитки в кутийки и няколко пакета цигари без бандерол...Тази година пейзажът е изчистен. Работата явно е свършена предварително, при това като за шестица!Според жители на гетото Максуда аванс от 10 лв. е бил раздаден седмица преди деня на изборите. Другите 10 - после. В репортаж на БНТ от деня за размисъл възрастен мъж от махалата обясняваше: "Който не гласува - глоба 50 лв. имало". С тази лъжа осребрено се оказа и въведеното за първи път тази година задължително гласуване.Но това са банални истории. Както и тази с разрушените през август (както винаги) нова серия цигански къщи в гетото. Тази година в предизборни бездомници бяха превърнати само 15 души. Но така администрацията на район "Младост" в града, на чиято територия с намира Максуда, все пак "напомни" на жителите й, че наближава гласуване. Същото и по същия начин, само че далеч по-мащабно като размах, се случи и през август миналата година – два месеца преди изборите за кмет и общински съветници във Варна.Подозрително тихо бе днес и пред местните централи на БСП и ГЕРБ във Варна. До късния следобед оттам не бяха подали нито един сигнал за сериозно нарушение. Високата активност на гласуващите обаче, която към 12.30 ч. във Варненска област беше около 23.6% за президент и 21.24% в референдума, създаде проблем. Неочаквано, още в обедните часове Районната избирателна комисия беше залята от сигнали на граждани, които се оплакваха, че чакането през изборните секции отнема близо час.Далеч по-бързо вървеше работата на бензиностанциите от веригата, собственост на бизнесмена Веселин Марешки. Този път той е сред участниците в кандидатпрезидентската надпревара.Колоните от автомобили от сутринта задръстват и седемте подхода към колонките за зареждане. Въпреки това организацията е перфектна за разлика от тази в изборните секции във Варна."Вземи за малко и моята колонка, да изпуша една цигара", моли се на колегата си един от служителите. "Не става, бе човек! Ти пушиш толкова бавно, а гледай какво става" - отговаря му другият и сочи към опашката от автомобили.Допълнителна отстъпка днес няма! Няма го нито вестник "Освобождение", нито малката брошура със същото име, нито календарчетата, които всеки заредил получаваше на касите преди дни. В центъра на Варна обаче, върху една от сградите – собственост на Марешки, от 2011г. до днес стои огромен принт. На него бизнесменът – редовен участник в местните избори в града, е в цял ръст, за да не го забравят – нито в деня за размисъл, нито в деня на изборите. Нищо, че агитацията тогава не е разрешена.Сайтовете на регионалните медии във Варна не публикуват информация за процентите от гласовете, които отделните кандидати за пети президент на републиката са събрали в града. Тази информация, както обикновено, ще стане явна когато всичко приключи. Но Варна има отколешни традиции в изненадите с екзотичен вот.От тук започна политическата кариера на друг от сегашните кандидат – президенти - Жорж Ганчев. Градът даде солидно рамо и на Симеон II в пътя му към министърпредседателския кабинет. Беше шампион и в подкрепата за Волен Сидеров на последните парламентарни избори.Така че скуката днес може да се окаже измамна. След окончателното затваряне на изборните секции като нищо ще се окаже, че интригата, която ще реши изхода от балотажа следващата седмица, ще започне пак от тук.


title: Превозените пътници намаляват, а товарите се увеличават през третото тримесечие

maintext:
Най-малък спад при превозените пътници в периода юли-септември има при метрото.
Фотограф: Надежда Чипева
Увеличението основно се дължи на международните превози (ръст от 6.9%), докато вътрешните превози са с 0.9% по-малко в сравнение с третото тримесечие на 2015 година.
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
По предварителни сезонно изгладени данни през третото тримесечие на годината превозените товари са с 14% повече в сравнение с предходното тримесечие. При извършената работа е регистриран спад от 1.9%.Превозените пътници и извършената работа от пътническия транспорт (сухопътен, воден и градски електротранспорт) намаляват съответно с 13.9 и 4.3% спрямо второто тримесечие на 2016 година, показват данните на НСИ.Превозените товари от сухопътния транспорт са 33.3 млн. тона, или с 1.6% повече спрямо съответното тримесечие на 2015 година.Същевременно извършената работа намалява с 9% спрямо същия период на 2015 г. в резултат на намаленото средно превозно разстояние при международните превози.Броят на превозените пътници от сухопътния транспорт през третото тримесечие на 2016 г. е 100.5 млн., или с 8.8% по-малко спрямо третото тримесечие на предходната година, което се дължи на по-малкия брой превозени пътници от вътрешните превози. При автобусния транспорт се наблюдава намаление с 9.4%, а при железопътния - с 5.3%.Регистриран е спад и на извършената работа с 3.9% в сравнение със съответното тримесечие на 2015 година. Понижението е в следствие на по-малкото превозени пътници от вътрешния транспорт.Превозените товари от речния и морския транспорт през третото тримесечие нарастват с 223.3 хил. т спрямо третото тримесечие на 2015 г. в резултат на по-голямото количество превозени товари при вътрешните и международните превози. Извършената работа също се увеличава със 145.6 млн. ткм спрямо съответния период на 2015 г. и достига 367.9 млн. тонкилометра.При водния пътнически транспорт се наблюдава намаление на превозените пътници с 9.7%, което се дължи както на вътрешните, така и на международните превози. При извършената работа е отчетен ръст от 599.4 хил. пкм спрямо третото тримесечие на предходната година, поради по-голямото средно превозно разстояние, на което са били превозени пътниците от морския транспорт.През периода юли - септември 2016 г. предприятията от градския електротранспорт (трамваен, тролейбусен и метро) са превозили общо 49.1 млн. пътници, или с 11% по-малко спрямо третото тримесечие на предходната година. Намаление се наблюдава при всички видове електротранспорт, като то е най-малко при превозите от метрото - 3.4%.Същевременно при извършената работа, измерена в пътниккилометри, е регистрирано увеличение от 1.1%, в резултат на по-голямото средно превозно разстояние, на което са били превозени пътниците от метрополитена.


title: Фотогалерия: "Руски марш" се стопи до шепа радикали

maintext: 1/7 снимки в галерията Шествието на националистите в Москва, което се проведе за 12-и път в Деня на националното единство в Русия, се стопи до по-малко от 1000 души, разказват репортери на местните медии.Преди години броят им достигаше няколко десетки хиляди, а сега охраняващата полиция е била повече от радикалите.Властите държаха организаторите в шах до последно и им забраниха той да се нарича "Руски марш". Сега столичната полиция твърди, че са се събрали не повече от 350 души, журналистите казват, че те са били веротяно около хиляда. На още няколко места в града имаше митинги на национал-демократи и на партия "Велика Русия".Двама от организаторите на шествието - Дмитрий Демушкин и Александър Поткин - са, съответно, под домашен арест по обвинение в екстремизъм и в затворническа колония, където излежава 7-годишна присъда за екстремизъм и пране на пари.Събралите се скандираха "Слава на Русия!", "Русия за руснаците", "Москва за московчани", "Руски марш през Кремъл". Този път забележително е пълното отсъствие на лозунги в подкрепа на сепаратистите в Източна Украйна.Накрая един от организаторите поздрави събралите се с 4 ноември - "професионалният празник на руските националисти".


description: Неглижирането на темата дава много лош сигнал към магистратите, смята председателят на Върховния касационен съд Лозан Панов.

title: Членове на съдийската колегия се опитаха да провалят нов опит за проверка по "Яневагейт" (обновена)

maintext:
Лозан Панов
Фотограф: Юлия Лазарова
Членове на съдийската колегия на Висшия съдебен съвет (ВСС) провалиха заседанието и нарочно напуснаха залата при обсъждането на предложението на председателя на Върховния касационен съд (ВКС) Лозан Панов за възобновяване на проверката по "Яневагейт" Още в началото на заседанието, при обсъждането на дневния ред и въпреки че предложението на Панов е вкарано като официална точка в дневния ред, членове на колегията поискаха разглеждането му да бъде отложено. Това няма как да се случи, защото дневният ред се гласува цялостно и отпадане на точки може да има само ако те са допълнителни или извънредни.Така с осем гласа "за" и пет "против" дневният ред беше гласуван.Лозан Панов мотивира предложението си с това, че има нови обстоятелства , свързани със записите на разговори между бившата шефка на Софийския градски съд Владимира Янева, уволнената съдия Румяна Ченалова и адвокат Момчил Мондешки. Освен това според шефа на ВКС неглижирането на темата дава много лош сигнал към магистратите, а членовете на ВСС, чиито имена са замесени, трябва да изчистят всякакви съмнения, които падат върху тях след изнесените разговори.След излагането на мотивите му, един по един членовете на съвета - Димитър Узунов, Милка Итова (и двамата, споменати в разговорите) започнаха да излизат. Последва ги Галя Геоергиева, Светла Петкова, която подкани и Мария Кузманова. Така кворумът в залата не беше достатъчен и Панов беше принуден да прекъсне заседанието и да даде почивка. След нея в залата се върнаха всички членове и започна дискусията по темата.Подробности очаквайте по-късно на www.dnevnik.bg


description: Делото се точи вече близо девет години.

title: Върховният съд оправда окончателно Марио Николов по САПАРД

maintext:
Обвиняемият по делото САПРАД Марио Николов беше осъден на дванадесет години лишаване от свобода на първа инстанция от Румяна Ченалова
Фотограф: Георги Кожухаров
Делото се точи вече близо девет години. Според прокуратурата шест
Според обвинението така са били изпрани над 12.8 млн. лева, отклонени от европейската програма САПАРД.
По това дело съдия Румяна Ченалова осъди Марио Николов на 12 години затвор, съпругата му Мариана Николова също бе призната за виновна и осъдена на 5 години затвор, а различни осъдителни присъди получиха останалите подсъдими. Осъден на първа инстанция с тях бе и Григор Главев, но той почина, преди делото да приключи окончателно. Двама души - Радмил Петров и Петя Хаджииванова, бяха оправдани.
След това САС отмени всички присъди и върна делото на прокуратурата, заради допуснати процесуални нарушения при изготвяне на обвинителния акт. След повторното внасяне на делото в съда, Стойков беше оправдан на първа инстанция, но ефективни осъдителни присъди получиха останалите подсъдими – Марио Николов, Марияна Николова, Ана Шаркова, Иван Иванов и Валентин Ангелов. Това дело продължи повече от две години на втора инстанция и през 2012 г. САС оправда всички подсъдими. Протестите срещу оправдателната присъда бяха оттеглени от прокуратурата.


description: Звездата на домакините Марин Чилич зарадва публиката в Загреб, като се наложи с 6:3, 7:5, 3:6, 1:6, 6:2 срещу Федерико Делбонис. След това любимецът на аржентинските фенове Хуан Мартин дел Потро стигна до 6:4, 6:7 (6), 6:3, 7:5 срещу Иво Карлович.

title: Хърватия и Аржентина се захапаха здраво във финала за купа "Дейвис"

maintext:
Дел Потро победи Иво Карлович и изравни резултата във вълнуващия мач
Марин Чилич празнува след победата си в първия мач
Футболната легенда Диего Марадона подкрепяше дейно аржентинските тенисисти в Загреб
Финалът за купа "Дейвис" между Хърватия и Аржентина започна с разменени победи. Първите две срещи се оказаха зрелищни, като след тях е сигурно, че шампионът няма да бъде определен преди неделя.Най-напред звездата на домакините Марин Чилич зарадва публиката в Загреб, като се наложи с 6:3, 7:5, 3:6, 1:6, 6:2 срещу Федерико Делбонис. След това под дъжд от асове любимецът на аржентинските фенове Хуан Мартин дел Потро стигна до 6:4, 6:7 (6), 6:3, 7:5 срещу Иво Карлович.Бурна подкрепа на южноамериканския отбор оказа Диего Марадона. С появата си на събитието легендата на футбола отклони за известно време вниманието от случващото се на корта.За хърватите това е втори финал в историята след 2005 г., когато те триумфираха. Аржентинците все още търсят първата си титла. Небесносините все още нямат успех след четири финала, три от които играха между 2006 и 2011 г.В първия мач Чилич започна уверено и след силно начало поведе с два сета. Делбонис отговори по начин, достоен за финала, и в следващите два сета даде само четири гейма на съперника си, за да изравни.В решителния пети сет Чилич проби в първия гейм и взе психологическо предимство. Последва нов в седмия гейм, което откри пътя на Хърватия към успеха.Вторият мач продължи в настроението на първия. Дел Потро и Карлович много разчитаха на началния си удар. Хърватинът направи забележителните 35 аса и 85% спечелени точки при вкаран първи сервис срещу 15 аса и 90% за съперника му.Ключово за изхода на мача обаче се оказа представянето на аржентинеца при вкаран втори сервис (71% за него срещу 47% за съперника му). Представителят на домакините игра агресивно, което доведе до повече печеливши удари (65 срещу 38), но и повече непредизвикани грешки (48 срещу 19).Дел Потро започна мача с пробив, който се оказа единствен в първия сет и го отведе към 6:4. Във втория сет седем от геймовете завършиха на "нула", а до пробиви не се стигна. В тайбрека Карлович се представи по-добре и изравни.До края феерията от сервис-геймове на нула продължи. В третия и четвъртия сет за аржентинеца отново се оказа достатъчно да направи по един пробив, за да спечели ценната победа и да изравни резултата във финала.В събота предстои мачът на двойки. В 16.00 часа българско време хърватите Додиг и Шкугор се изправят срещу Майер и Пея.


title: Швейцарски учени работят по мозъчен Wi-Fi имплант, който може да поправи парализа

maintext:
[Swiss Federal Institute of Technology Lausanne]
Те успели да възвърнат частично или напълно контрола над движението си в рамките на около 6 дни.
В тялото се поставят две части - една върху мозъчната кора, над центъра, управляващ двигателните функции; и втора до гръбнака, която приема сигнала от горното устройство и го предава нататък към нервните окончания на неподвижния крайник.
Преглед на оригинала
[Swiss Federal Institute of Technology Lausanne]
Разговорно изобретателите му го наричат Wi-Fi имплант (като безжичния интернет), защото импулсите се предават на сходен принцип, иначе официалното наименование на устройството е "невропротезен интерфейс", действащ като мост между мозъка и гръбнака.
Миниатюрен чип, който имитира мозъчните вълни, може да се окаже решение за случаите на гръбначни травми, заради които е парализирано движението на краката. Чрез "безжични" импулси предавателят заобикаля мястото на прекъсване на нервите или гръбначния стълб и технологично ги заменя нататък по веригата. Учени от Федералния технологичен институт на Швейцария експериментират с устройството върху примати и постигат обещаващи резултати, съобщава Би Би Си.Чипът засега е изпробван при маймуни с един парализиран крак, заради наранен гръбнак.Информацията за момента първо се разчита от външен компютър и след това се транслира като сигнал за преместване на крака. Т.е. технологията все още е твърде сложна, за да е масово достъпна.Според швейцарския институт, до около 10 години ще могат да започнат тестове и върху хора.


description: "Изборният ден не е свършил, не и в Европа, както и в цяла Америка. Скъпи приятели, гласувайте", призова българите в чужбина кандидатът за президент на Реформаторския блок Трайчо Трайков.

title: Трайчо Трайков призова българите в Европа и САЩ да гласуват

maintext:
Трайчо Трайков
[Реформаторски Блок]
"Изборният ден не е свършил, не и в Европа, както и в цяла Америка. Скъпи приятели, гласувайте", призова българите в чужбина кандидатът за президент на Реформаторския блок Трайчо Трайков пред БНТ. Според агенция "Алфа Рисърч" той получава 7.1% от вота."Моите избиратели са мислещи и разумни хора, сами вземат решенията си. Малко от тях биха избрали Радев, който иска преразглеждането на България в съюзите, в които участва и е неясен геополитически" заяви Трайков, който подчерта, че на балотажа между кандидата на ГЕРБ Цецка Цачева и на БСП Румен Радев той със сигурност не би гласувал за Радев."Цачева много много усилия да направи в следващите дни, за да ме убеди", продължи Трайков и обясни, че ако тя продължи и в бъдеще да не се явява на дебати, няма да е убедителна за десните хора. Според кандидатът на Реформаторския блок Цацчева не е показала, че може или иска да победи Радев"Хората, които гласуваха за мен, гласуваха за мен, аз не съм член на никоя от партиите на Реформаторския глас", коментитра Трайков, запитан дали ще се разпадне Реформаторският блок и ще се създаде нова дясна формация.


title: Прокуратурата: Николай Ненчев е обвинен като подбудител

maintext:
Николай Ненчев получи днес второ обвинение заради обществена поръчка за униформи за армията от 2014 г.
Фотограф: Юлия Лазарова
Министърът на отбраната в оставка Николай Ненчев е обвинен за извършено престъпление по служба в съучастие - като подбудител. Това се разбра от думите на говорителя на главния прокурор Румяна Арнаудова на специален брифинг днес.От действията на Ненчев са настъпили значителни материални щети за Министерството на отбраната в размер на 259 773 лв., твърди държавното обвинение. Става въпрос за започнала в края на 2014 г. обществена поръчка за военно полево облекло, която печели фирмата Лортън ЕООД, а на второ място се класира държавното дружество "Интендантско обслужване", което е с принципал министъра на отбраната.Според прокуратурата Ненчев е указал на Венислав Цанов - директор на дирекция "Инвестиции" в МО, да не сключва договор с първата класирана фирма - Лортън ЕООД, а със следващата - държавното дружество. Първата фирма е имала по-евтина оферта и щетата за министерството се изчислява от разликата между офертите на двете фирми. Прокуратурата посочи Цанов като извършител на деянието по това разследване.Освен това Цанов е указал натиск и върху шефа на "Интендантско обслужване", който е трябвало да сключи договор за 900 хил. лв. с Лортън ЕООД, което да стане подизпълнител по тази поръчка, което е станало преди да бъде избран изпълнител по обществената поръчка. Идеята на този договор е била, класираното на първо място дружество - Лортън ЕООД, да се откаже от поръчката.Според прокуратурата мотивът на Цанов да изпълни нарежданията на министър Ненчев бил, че искал да запази работата си, тъй като в края на 2014 г. е получил предизвестие за прекратяване на служебното му правоотношение. Цанов наистина запазил службата си и е бил уволнен след обвинение на прокуратурата по Закона за класифицирана информация, уточни Емил Ангелов - ръководителят на Военно-окръжна прокуратура.Мотивът пък на Ненчев бил, че е дал "политическо обещание" - като министър, да направи всичко възможно изпълнението на поръчката да бъде поето от държавното дружество. "Очевидно интересът му не е бил икономически, след като Лортън ЕООД след това е станала подизпълнител по поръчката", коментира още Арнаудова.Ангелов подчерта още, че разследването не е започнало по сигнал на бившия шеф на "Интендантско обслужване" - Ганчо Караджов, както по-рано заяви министърът на отбраната в оставка Николай Ненчев. Повече за изказването на Ненчев на излизане от прокуратурата днес четете тук . Ангелов обясни, че досъдебното производство е започнало след сигнал на гражданин, който не е служител на държавното дружество, както и на Министерството на отбраната - Павлин Иванов. Той пък имал информация от свои познати в министерството.На въпрос защо обвинението се повдига сега, след като правителството подаде оставка, Ангелов подчерта, че ако прокуратурата се съобразява с избори - то тя не трябва да работи, защото постоянно има такива. Уточни, че разследването е започнало през февруари. Обвинението се повдига тогава, когато има достатъчно събрани доказателства и оцени работата на ръководената от него прокуратурата като бърза.Говорителят на Военно-окръжната прокуратура полк. Елин Алексиев заяви, че разследващите са спокойни със свършената работа и увери, че и трите съдебни инстанции ще потвърдят това. Спокойствие за хода на разследването изрази по-рано днес и обвиняемият Николай Ненчев. "Повдигането на обвинение няма нищо общо с амбициите на главния прокурор, ако има такива", заяви накрая Алексиев.


title: "Лудогорец" пуска билетите за мача с "Базел" в петък

maintext:
Двубоят е изключително важен за сезона на "орлите"
[LAP.bg]
Цени на билетите:
Сектор А, блокове 10-15 - 70 лв.
Сектор Б - 25 лв.
Сектор В - 55 лв.
Сектор Г - 25 лв.
Сектори "Лъвчета" - 35 лв.
"Лудогорец" ще пусне в продажба билетите за домакинския мач срещу "Базел" от Шампионската лига утре (11 ноември).Двубоят е от изключително значение и за двата тима, тъй като изходът му на практика ще определи кой от тях ще продължи участието си в Европа и след Нова година.Срещата е на 23 ноември от 21.45 ч. на Националния стадион "Васил Левски".Входните талони могат да бъдат купени в мрежата на "Ивентим", като ще бъдат налични и във всички бензиностанции OMV. Пунктове за продажба има в по-големите градове на страната.Билети ще се продават и на касата пред националния стадион на улица "Гурко".


title: Магнусен е на път да смени Гутиерес в "Хаас"

maintext:
Магнусен е близо до договор с "Хаас", след като се оказа излишен в "Рено"
Пилотът на "Рено" Кевин Магнусен е на път да премине в "Хаас", твърди "Аутоспорт". 26-годишният датчанин и американският отбор са започнали преговори преди Гран при на Мексико и са близо до споразумение за едногодишен договор."Рено" има опция да удължи контракта на Магнусен, но крайният срок за това изтича след около две седмица. Това даде и възможност на бившия пилот на "Макларън" да преговаря с други отбори за следващия сезон.Според "Аутоспорт" Магнусен е предпочитал да остане във френския тим заради "възможността да се бори за челните места в бъдеще". Датчанинът обаче не е първи избор на отбора, който може би ще има изцяло нов състав догодина.По всичко изглежда новият номер 1 във френския тим ще бъде Нико Хюлкенберг от "Форс Индия". Все още не е ясно бъдещето на втория пилот на "Рено" Джолиън Палмър.В тима още не са се отказали от надеждите да привлекат обратно 20-годишния Естебан Окон, който беше тест пилот на тима през първата половина на сезона, след което смени Рио Харянто в "Мейнър". Интерес към младия французин има и от "Форс Индия".Друга от опциите за второто пилотско място е мексиканецът Естебан Гутиерес, чието място в "Хаас" се очаква да заеме Магнусен. Французинът Ромен Грожан ще остане първи пилот на "Хаас".Наскоро шефът на отбора Гюнтер Щайнер заяви, че Магнусен "винаги е бил в полезрението ни" и че "той е пилот, който има място във Формула 1".


title: Брюксел предлага допълнителен контрол за чужденците, които пътуват до ЕС без визи

maintext: Европейската комисия предложи днес въвеждането на допълнителна система за граничен контрол над чужденците, които имат право да пътуват до ЕС без виза, предаде БТА. Идеята предвижда освободените от изискване за шенгенска виза чужденци да заявяват предварително намерението си за пътуване в сайт или чрез електронно приложение. Попълването на формуляра ще става за десетина минути, а разрешението за пътуване следва да бъде издавано почти незабавно. Издаденото разрешение ще важи за пет години и ще струва пет евро.За подобна схема съобщи по-рано и британският в. "Гардиън" , само че посочваше, че таксата ще е в размер на около 12 евро.Предлагана от ЕК система се нарича ETIAS и ще събира информация за всички гражданиза да може да се извършват предварителни проверки за незаконна миграция и по отношение на сигурността.Проверката на пътниците ще бъде извършвана от автоматизирана система. Когато системата подаде сигнал за нередност (съмнения за заплаха за сигурността и общественото здраве или за незаконна миграция), службите за сигурност ще извършват допълнителна оценка. Последна дума ще имат граничарите, които могат да решат да пропуснат или да откажат допуск до ЕС на пътниците, пристигнали на външна граница на ЕС.От Брюксел уточняват, че ETIAS не е виза, а по-лек и опростен за посетителите режим.Гражданите на държави с либерализиран визов режим пак ще могат да пътуват без виза, но просто ще трябва да получат разрешение за пътуване, преди да се отправят за Шенгенското пространство. Това ще помогне лицата, които може да представляват риск от гледна точка на незаконната миграция или сигурността, да се идентифицират, преди да пристигнат на границата, и ще подобри значително сигурността на външните граници.ETIAS ще бъде управлявана от Европейската гранична и брегова охрана в тясно сътрудничество с компетентните органи на държавите членки и с Европол.ЕК очаква, че с новата система пътуването на 95 на сто от чужденците, които не се нуждаят от виза за ЕС, ще бъде облекчено. Автоматизираните проверки ще бъдат извършвани чрез всички действащи европейски системи за сигурност.


title: Фотогалерия: Звездите на автосалона в Лос Анджелис

maintext: 1/16 снимки в галерията С пресден снощи българско време отвори врати автосалонът в Лос Анджелис. Премиерите са насочени основно към заможните калифорнийци, така че почти всички премиум марки гледат да покажат нещо ново. Един от най-разкошните автомобили на изложението е "Мерцедес-Майбах" кабрио.


description: "Тази коалиция не е само за президентските избори, тя продължава", обяви Красимир Каракачанов.

title: Патриотите се зарекоха да останат обединени и след президентските избори

maintext:
Валери Симеонов, Красимир Каракачанов, Явор Нотев, Волен Сидеров
Фотограф: Велко Ангелов
Коалицията "Обединени патриоти" (НФСБ, ВМРО и "Атака") ще се запази и след изборите за държавен глава. Това заяви кандидатът за президент и лидер на ВМРО Красимир Каракачанов на пресконференцията в НДК в нощта след първия тур."Тази коалиция не е само за президентските избори, тя продължава", обяви Каракачанов. Тази заявка дадоха и лидерите на другите две основни формации в коалицията."Нашата първа голяма победа вече е постигната – уникалното по мащаба си обединение на патриотичните сили в България. Смятаме, че това ще положи началото на един нов политически етап, защото ние показахме, че обединението прави силата", заяви съпредседателят на Патриотичния фронт Валери Симеонов.Лидерът на "Атака" Волен Сидеров заяви, че от тук нататък формацията ще продължи "разумно, отговорно", защото "не бива да се допускат катаклизми, които да влошат ситуацията". "Не очаквайте от нас някакви екстремни действия, фойерверки, нещо, което да работи за блясък... ще бъдем последователни, разумни и точни в действията си, защото няма как да допуснем стъпки, които ей така да работят просто за политическа интрига", заяви Сидеров.Красимир Каракачанов заяви, че за пореден път патриотичните формации са изненадали социологията и екзит пола и в някои градове, като Плевен, са втори на вота за държавен глава. "В София в една немалка част от секциите сме първа сила", заяви той и обобщи: "Ние правим всъщност само изненади, без да влизаме в ролята на Дядо Коледа".Каракачанов изтъкна, че за разлика от другите политически сили "Обединени патриоти" са обявили кандидата си за президент още през юли и без да вдигат шум, трите партии са се разбрали за общо явяване. "Втората изненада е, че ние не се скарахме по време на кампанията по оста Русия – анти-Русия", каза той."От тук нататък ще налагаме правилните решения в българската политика", заяви Каракачанов. "Тепърва ще видите какво означават "Обединените патриоти", за които няма дясно, няма ляво, няма Русия, има български национален интерес", заяви той.Кандидатът за вицепрезидент Явор Нотев пък се обърна към гласувалите за двойката: "Не сме забравили какво сме говорили с вас, не сме забравили ангажиментите, които поехме. Не сме забравили уговорката да се видим след изборите, за да можем да направим отчета на постигнатото заедно", увери той.


title: Моуриньо: Играхме все едно е лятна контрола

maintext:
Според португалеца нагласата, с която отборът му е започнал мача, е причина за поражението
Мениджърът на "Манчестър юнайтед" Жозе Моуриньо изрази разочарование от настройката на футболистите му в двубоя с "Фенербахче". Според португалеца това е главната причина "червените дяволи" да загубят с 1:2 и да запишат второ поражение от четири мача в турнира.Английският отбор влезе кошмарно в мача и допусна гол още във втората минута. "Проблемите ни започнаха с нашето цялостно отношение. Те играха сякаш това е финал на Шампионската лига, а ние все едно е контрола от лятната подготовка. Затова мачът започна по този начин", коментира Моуриньо на пресконференцията след мача.Според него победата на турския отбор е напълно заслужена. "Във футбола не всичко опира до качества, а и до усилия, отдаденост, стремеж да играеш на предела си и да дадеш всичко от себе си. За да спечелиш, трябва през всичките 90 минути да покажеш максимално желание и концентрация.""Те влязоха в мача със 100 км/ч, а ние започнаха изключително бавно. Дадохме огромно предимство на съперника, който след това можеше да контролира мача, да се прибере дълбоко в защита, да чака контраатаки, да симулира няколко нарушения, да поставя съдията под напрежение, да накъсва играта, да печели време, да провокира конфликти.""Но вината не е тяхна. Ние сме си виновни, че вкараха гол от съблекалнята. Когато стана 2:0, успяхме да реагираме, но като цяло не заслужавахме нищо от този мач. "Фенербахче" изигра добър мач, емоционален мач и заслужено победи", каза още Моуриньо.По думите му едно от малкото хубави неща в този двубой е, че Уейн Рууни най-после успя да отбележи гол от игра.


description: Нова мобилна игра "Герои на деня" от "Дневник".

title: Видео: Лесно ли се пази стабилността в държавата

maintext:
Лесно ли е да се пази стабилността и какви умения изисква - вижте във видеото, което представя мобилната игра "Стабилизирай това". Тя е част от платформата на "Дневник" - "Герои на деня".
Стартът й няма общо с изборите, а с новия ни мобилен сайт.
Може да играете през мобилния си телефон тук.
Дизайн и творческа концепция: Noble Graphics
Разработчик: Kvaba
Анимация: Robo Lab


description: При жените първото място заслужи Мери Кейтани от Кения, за която това е трета поредна титла в надпреварата.

title: Бегач от Еритрея стана най-младият победител в маратона на Ню Йорк

maintext: Еритреецът Гирмей Гебресласие стана най-младият победител при мъжете в историята на маратона на Ню Йорк. При жените първото място заслужи Мери Кейтани от Кения.20-годишният Гебресласие подобри възрастовото постижение на Том Флеминг от 1973 и Алберто Саласар от 1980, които триумфираха в бягането като 22-годишни.Африканецът измина разстоянието за 2.07:51 часа. През по-голямата част маратонът беше надпревара между него, Лукас Ротич от Кения и етиопеца Лелиса Десиса.Постепенно след 35-ия километър Гебресласие започна да се откъсва, за да завърши с малко повече от минута пред Ротич. Миналогодишният шампион Стенли Бивот се оттегли след около 15 километра заради контузия.При жените Кейтани влезе в историята с третата си поредна титла в Ню Йорк. Тя спечели с 2.24:26 ч. и защити титлата си.За последно три или повече пъти маратонът беше спечелен от Грете Валц ежду 1982 и 1986 г.В маратона, който се проведе за юбилейния 40-и път, участваха около 50 хиляди души.